b'\n_START_ARTICLE_\nBijsk\n_START_PARAGRAPH_\nBijsk (rusko \xd0\x91\xd0\xb8\xd0\xb9\xd1\x81\xd0\xba,izgovorjava b\xca\xb2ijsk) je mesto v Rusiji, v Altajskem kraju. Le\xc5\xbei ob reki Bija. Po popisu prebivalstva iz leta 2010 je v mestu \xc5\xbeivelo 210.055 prebivalcev.\n_START_SECTION_\nZemljepisni polo\xc5\xbeaj\n_START_PARAGRAPH_\nMesto le\xc5\xbei na vhodu v Altaj, zato je mnogokrat imenovano tudi \xc2\xbbVrata v Altajske gore\xc2\xab. \xc4\x8cujska avtocesta se pri\xc4\x8dne v mestu Bijsk in poteka \xc4\x8dez Altajsko republiko do rusko mongolske meje.\n_START_SECTION_\nZgodovina\n_START_PARAGRAPH_\nTrdnjava Bikatunskaja (rusko \xd0\x91\xd0\xb8\xd0\xba\xd0\xb0\xd1\x82\xd1\x83\xd0\xbd\xd1\x81\xd0\xba\xd0\xb0\xd1\x8f) ali Bikatunski Ostrog (rusko \xd0\x91\xd0\xb8\xd0\xba\xd0\xb0\xd1\x82\xd1\x83\xd0\xbd\xd1\x81\xd0\xba\xd0\xb8\xd0\xb9 \xd0\xbe\xd1\x81\xd1\x82\xd1\x80\xd0\xbe\xd0\xb3) je bila zgrajena med leti 1708 in 1709. Zgrajena je bila v bli\xc5\xbeini soto\xc4\x8dja rek Bija in Katun (od tod tudi ime trdnjave) po ukazu ruskega carja Petra Velikega iz leta 1708. Kljub temu je bila trdnjava leta 1710 po tridnevni bitki uni\xc4\x8dena s strani mongolskega ljudstva D\xc5\xbeungar. Trdnjava je bila obnovljena na novi lokaciji, 20 km od prvotne lokacije na desnem bregu reke Bija leta 1718. Leta 1732 se je preimenovala v Bijskaja (rusko \xd0\x91\xd0\xb8\xd0\xb9\xd1\x81\xd0\xba\xd0\xb0\xd1\x8f). _NEWLINE_Bijsk je postopoma izgubil veljavo kot voja\xc5\xa1ko opori\xc5\xa1\xc4\x8de, se je pa vse bolj uveljavljal kot trgovsko sredi\xc5\xa1\xc4\x8de. Status mesta je bil podeljen leta 1782, toda leta 1797 je bil ta status ukinjen. Ponovno mu je bil podeljen status leta 1804 kot mestu Tomske gubernije. Hkrati so mu podelili tudi grb, ki je \xc5\xa1e vedno v uporabi.\n_START_SECTION_\nUpravna razdelitev\n_START_PARAGRAPH_\nZnotraj administrativnih meja v Ruski federaciji je Bijsk administrativno sredi\xc5\xa1\xc4\x8de  Altajskega kraja, \xc4\x8deprav formalno ni v njegovi sestavi. Mesto samo skupaj s \xc5\xa1tirimi okoli\xc5\xa1kimi va\xc5\xa1kimi naselji (\xc5\xbdavoronkovo (113 prebivalcev), Nagornji (7777 prebivalcev), Odincovka (401 prebivalec) in Fominskoe (1273 prebivalcev)) je kot lo\xc4\x8dena, samostojna upravna enota vklju\xc4\x8dena kot Bijsk mestno okro\xc5\xbeje.\n_START_SECTION_\nEkonomija\n_START_PARAGRAPH_\nMestna industrija je hitro rasla, \xc5\xa1e posebej, ko so v \xc4\x8dasu Druge svetovne vojne v mesto z zahoda Sovjetske zveze preselili industrijske obrate. Pozneje je mesto postalo pomembno razvojno sredi\xc5\xa1\xc4\x8de za razvoj oro\xc5\xbearske industrije, med drugim tudi raketnih motorjev na trda goriva. Danes je \xc5\xa1e vedno zelo pomembno industrijsko sredi\xc5\xa1\xc4\x8de._NEWLINE_Evalar, eno od najmo\xc4\x8dnej\xc5\xa1ih ruskih farmacevtskih podjetij ima sede\xc5\xbe v Bijsku.\n_START_SECTION_\nPrometna povezanost\n_START_PARAGRAPH_\nBijsk ima \xc5\xbeelezni\xc5\xa1ko in cestno povezavo, re\xc4\x8dno pristani\xc5\xa1\xc4\x8de na reki Bija in letali\xc5\xa1\xc4\x8de za lokalni promet. Pomembna prometna povezava je zvezna avtocesta Novosibirsk \xe2\x80\x93 Bijsk \xe2\x80\x93 Ta\xc5\xa1tagol pre\xc4\x8dka mesto._NEWLINE_V mestu je organiziran mestni promet s tramvaji in avtobusi.\n_START_SECTION_\nIzobra\xc5\xbeevanje in kultura\n_START_PARAGRAPH_\nV mestu delujejo izbobra\xc5\xbeevalne in kulturne ustanove, tu je tudi sede\xc5\xbe tehni\xc4\x8dnega izobra\xc5\xbeevalnega zavoda in drugih izobra\xc5\xbeevalnih ustanov. V mestu od leta 1943 deluje dramsko gledali\xc5\xa1\xc4\x8de. Med muzeji je najbolj znan Muzej narodne dedi\xc5\xa1\xc4\x8dine. Delujejo pa tudi druge ustanove._NEWLINE_Zgodovinsko pa je pomembna osrednja cerkev v mestu imenovana Uspenski sobor.'